amazinggracebibleinstitute.com
1 Иисус Иудей jериндеги Вифлеем деп калада Ирод-каан тужында туулган. Jе бат, кÿнчыгыштаҥ Иерусалимге судурчылар келип,айттылар:2 — Иудейлердиҥ jаҥы туулган кааны кайда болотон? Кÿнчыгышта Оныҥ jылдызын кöрдибис, Ого бажырарга келдибис.3 Мыны угала, Ирод-каан тÿймей берди, оныла кожо бастыраИерусалим тÿймеди. 4 Калыктыҥ ончо улу абыстарын ла бичикчилерин jууп алып,— Христос кайда туулатан эди? — деп, сурап турды.5 Олор айттылар:— Иудей jериндеги Вифлеемде, нениҥ учун дезе jарчы мынайдабичиген 6 «Сен де, Вифлеем, Иуда jери, Иуданыҥ калаларынаҥ эмеште кичÿ эмезиҥ: сенеҥ Башчы чыгар, Ол Израиль элимди кабырар».7 Айдарда, Ирод судурчыларды бойына jажытту кычырып, jылдыстыҥ кöрÿнген öйин сурап, угуп алала, 8 олорды Вифлеемгеийип, айтты:— Барып, бала керегинде быжулап сурап угугар. Таап алзагар,меге тил jетиригер, мен де Ого барып бажырайын.9 Судурчылар каанныҥ айтканын тыҥдап угала, jÿрÿп ийдилер.Jе бат, кÿнчыгышта кöргöн jылдызы олордыҥ ичкери ÿстинде барып jатты. Учында бала болгон jердиҥ ÿстине jеделе, токтойберди. 10 Олор jылдысты кöрöлö, улу сÿÿнчиле сÿÿндилер. 11 Ÿйгекирип, баланы ла Оныҥ энезин, Марияны, кöрдилер, чöгöдöп,балага jабыс бажырдылар. Оноҥ эрjинелÿ кайырчактарын ачып,Ого алтын, ладан, база смирна сыйладылар. 12 Иродко бурулбагар деп, олорго тÿш jеринде Кудайдаҥ айдылганыла, jери-jуртынаöскö jолло jанып ийдилер.